सभी पात्र, संगठन और स्थान काल्पनिक हैं
बाल कलाकारों का फिल्मांकन प्रसारण दिशा-निर्देशों के तहत किया गया है
वित्तीय पर्यवेक्षी सेवा
तलाक़ सुरक्षा बीमा
क्या यह वही प्रचार पत्र है जो तुमने विवाह मेले में इस्तेमाल किया था?
-हाँ। -हाँ।
हमें एक शिकायत मिली है।
-क्या? -क्या?
इस पत्र में ऐसी जानकारी लिखी है जो बीमा नियमों का उल्लंघन करती है।
शिकायत, सर?
यह कोई अनुबंध या नियम और शर्तें का दस्तावेज़ नहीं है।
हमने इसे केवल प्रचार के लिए एक छोटी मात्रा में तैयार किया था।
हमें पूर्व-अनुमोदन मिल चुका है
और इसमें सभी आवश्यक सूचनाएँ शामिल हैं।
मुझे पता है, लेकिन मुद्दा वह नहीं है।
"बीमा अनुबंधों के निष्पादन और प्रोत्साहन के दौरान,
उपभोक्ताओं को 30,000 वॉन से अधिक के सामान नहीं दिए जा सकते।
यह वह प्रावधान है जिसका तुमने कथित तौर पर उल्लंघन किया है।
-लेकिन… -हे भगवान।
हमने उस दिन केवल गीले रुमाल और टिशू ही बाँटे थे।
उनकी क़ीमत 3,000 वॉन रही होगी, लेकिन यक़ीनन 30,000 वॉन से ज़्यादा नहीं।
शायद वे किसी दूसरी कंपनी के प्रचार उपहार को हमारा समझ बैठे?
तलाक़ समारोह
यह हिस्सा, यहाँ देखो।
क्या तुम 30,000 वॉन से कम में तलाक़ समारोह आयोजित कर सकते हो?
तलाक़ समारोह…
मेरी समझ यह है
कि हाल ही में बीमा क़ानून को अपडेट किया गया है।
नए नियम के अनुसार, हर उत्पाद पर 200,000 वॉन की सीमा तय की गई है,
या वार्षिक प्रीमियम का 10%।
बिल्कुल।
ठीक कहा। तुम्हें सारी जानकारी है।
तो फिर समस्या क्या है?
यह भाग जो कहता है,
"हालाँकि, यह केवल उन वस्तुओं पर लागू होता है जो दुर्घटना के जोख़िम को कम करती हैं।"
तलाक़ समारोह
एक ऐसी चीज़ नहीं है जो दुर्घटना के जोख़िम को कम करती है,
जिसका मतलब है कि यह पॉलिसीधारकों की तलाक़ दर को कम नहीं करता।
यही मुद्दा है।
शिकायत दर्ज करने वाले व्यक्ति ने इस उल्लंघन की ओर ध्यान दिलाया,
जो हमसे भी छूट गया था।
हाँ, ऐसा ही लगता है।
इस व्यक्ति की दक्षता किसी निम्नांकक से कम नहीं।
मुझे पता है।
तो मैं इसे
तुम्हारी स्वीकारोक्ति समझ लेता हूँ।
-पर… -माफ़ करना!
हमने कोई उल्लंघन नहीं किया।
यह सही कह रहा है। हमने अभी तक कोई तलाक़ समारोह आयोजित नहीं किया।
शायद अभी नहीं,
लेकिन आगे चलकर करोगे, है ना?
नहीं, सर। हम कोई तलाक़ समारोह नहीं करवाएँगे।
तो क्या यह झूठा विज्ञापन था?
फिर क्या इस प्रावधान के कठोर दंड का सामना करना चाहोगे?
नहीं, सर। यह बिल्कुल झूठा विज्ञापन नहीं था।
सुनो, श्री. नोह कि-जून।
मेरा मतलब है…
यह तब तक ठीक रहेगा
जब तक पहले दस ग्राहक तलाक़ नहीं लेते।
यह कैसी बेतुकी बात है?
हम अनुबंध की अवधि तक तलाक़ रोकथाम प्रबंधन प्रदान करेंगे।
वैसे ही जैसे स्वास्थ्य प्रबंधन सेवाएँ दी जाती हैं।
अगर तुम यही करना चाहते हो, तो ठीक है।
लेकिन,
अगर तुम तलाक़ समारोह आयोजित करते हो,
तो पूरी जवाबदेही तुम्हारी होगी, जिसमें आज का मसला भी शामिल है,
जिसका मतलब है कोई सीमित समय वाली बिक्री नहीं होगी।
और निश्चित रूप से, कोई आधिकारिक लॉन्च भी नहीं।
क्या हम स्पष्ट हैं?
जी, सर।
जी, सर। समझ गई।
-अलविदा। -अलविदा।
-तुम्हारा बैग। -ओह, हाँ।
अपना बैग ले लो।
-जल्दी करो। -अलविदा, सर!
निदेशक ओह मी-यॉन्ग
विवाह परामर्श केंद्र
यह मेरा अनुमान है, तुम्हारे द्वारा दी गई जानकारी के आधार पर।
धन्यवाद।
तुम जानती हो ना कि इस आधार पर मूल्यांकन करना बेतुका है?
हाँ, बिल्कुल।
किसी के वैवाहिक मुद्दों का मूल्यांकन करना अपने आप में ग़लत है।
हम आभारी हैं कि तुमने हमारे बेतुके अनुरोध का जवाब दिया।
कृपया इसे बहुआयामी डेटा संग्रह विश्लेषण के रूप में देखो।
बिल्कुल।
हालाँकि, यह अप्रत्याशित है।
यह पॉलिसीधारक सबसे ऊपर आया?
प्रश्नावली में वैवाहिक संघर्ष के कोई संकेत नहीं दिखे।
उन्होंने लड़ाई-झगड़ों की संख्या भी शून्य बताई।
तुम सही कह रहे हो।
क्या दुनिया में कोई शादीशुदा जोड़ा ऐसा है, जिम्होंने कभी झगड़ा ना किया हो?
नहीं।
शायद ही कोई।
सही कहा।
लोगों के बीच संघर्ष स्वाभाविक और अपरिहार्य है।
अगर कोई कहे कि संघर्ष ही नहीं है, तो इसका मतलब कोई समस्या ज़रूर है।
यह व्यक्ति संघर्ष से बचने के लिए हर संभव प्रयास कर रहा है।
सच्चाई का सामना करना इसका समाधान हो ना हो,
लेकिन इससे मुकरना यक़ीनन कुछ भी नहीं बदलेगा।
इसका मतलब है कि सुधार की कोई गुंजाइश नहीं है।
तो यही कारण है…
अब, क्या तुम्हें समझ आया कि यह व्यक्ति मेरी पहली उम्मीदवार क्यों है?
-हाँ। -हाँ।
मैंने सोचा, अगर कोई शादीशुदा जोड़ा साथ में कुकीज़ या केक बनाए,
तो यह उनके रिश्ते को सुधारने में मदद कर सकता है।
इसलिए मैं कुछ जोड़ों के लिए बेकिंग कक्षाएँ आयोजित करना चाहती हूँ।
अगर ऐसा है, तो मुझे संदेह है।
बेकिंग में जितना तुम सोचती हो, उससे कहीं ज़्यादा ध्यान और मेहनत लगती है।
अगर उनका रिश्ता अच्छा है, तो बात अलग है।
लेकिन अगर नहीं है, तो यह और अधिक झुंझलाहट पैदा कर सकता है।
असल में कई जोड़े झगड़ते हैं और छोड़कर चले जाते हैं।
हे भगवान, हद है।
तुम हो।
क्या तुम उसे जानती हो?
नहीं।
इसके पिता इस जगह के मालिक हैं।
वह हमेशा जोश से भरा हुआ रहता है।
वह यहाँ इमारत की देखभाल करता है
और एक डांस स्टूडियो में सिखाता भी है।
दरअसल, मुझे लगता है कि नृत्य तुम्हारी ज़्यादा मदद कर सकता है।
नृत्य में ज़्यादा शारीरिक सहभागिता होती है।
हम फिर मिल गए।
ओह, वाह।
तो तुम उसे जानती हो।
मैं तुम्हारे लिए एक अच्छा केक बनाकर लाती हूँ।
-इसे कहते हैं क़िस्मत। -नहीं।
यह सिर्फ़ एक संयोग है।
मैंने जोड़ों के मैनेजर से तुम्हारा नंबर माँगा क्योंकि मैं तुमसे मिलना चाहता था,
लेकिन तुमने दूसरी मुलाक़ात के लिए कहा ही नहीं।
गोपनीयता की समस्याएँ थीं, तो…
मैं चाहती हूँ कि तुम नृत्य सिखाओ।
तुम काफ़ी सक्रिय हो।
अगर यही तुम्हारी इच्छा है, सुश्री आ-यॉन्ग।
नहीं।
यह एक व्यावसायिक प्रस्ताव है।
मैं चाहती हूँ तुम उन शादीशुदा पॉलिसीधारकों को सिखाओ जिन्हें तलाक़ का ख़तरा है
कि कैसे नृत्य करते हैं।
ठीक है।
जो आ-यॉन्ग
हमारे तलाक़ रोकथाम कार्यक्रम के भागीदार बनने के लिए धन्यवाद।
माफ़ करना?
यह क्या…
लेकिन, रुको…
वित्तीय पर्यवेक्षी सेवा
प्रबंधन जब तक अनुबंध की अवधि समाप्त नहीं होती?
तुमने इतनी ऊतपटाँग बात क्यों कही?
हमारा लक्ष्य तलाक़ की दर को शून्य तक लाना था।
लेकिन वह छह महीने की अवधि के लिए था, ना कि अनुबंध की समाप्ति तक।
हाँ, लेकिन इसमें कोई नुक़सान नहीं है।
कंपनी की शर्तें पूरी करना पहले ही भारी पड़ रहा था, और अब यह?
बहुत सारी चीज़ों का ख़याल रखना होगा।
इसे लोगों की रुचि के रूप में देखना चाहिए।
सही।
सुश्री आ-यॉन्ग!
अगर तुम फिर से सड़क पर नाचे, तो मैं पुलिस बुलाउँगी।
क्या हम फिर मिलेंगे?
निजी तौर पर नहीं।
-क्यों नहीं? -मैंने कहा था ना कि मैं शादी में विश्वास नहीं रखती।
लेकिन तुम मिल-जुल तो सकती हो ना?
जैसे शाकाहारियों के भी अलग-अलग प्रकार होते हैं,
वैसे ही शादी में विश्वास न करने वालों के भी अलग-अलग विचार होते हैं।
-मैं वैसी हूँ जो मिलती-जुलती भी नहीं। -क्यों?
क्योंकि मैं अपना समय और ऊर्जा ऐसी बेकार चीज़ पर बर्बाद नहीं करना चाहती।
तो तुम अपने ख़ाली समय में क्या करती हो?
मेरे पास कोई ख़ाली समय नहीं है।
चलो भी।
अगर मेरे पास ख़ाली समय होता, तो मैं कुछ नया सीखती या कोई शौक़ पालती।
मैं वह समय अपने ऊपर निवेश करती।
तुम तो सच में बहुत व्यस्त रहती हो।
इसी बात पर, मैं तुम्हारे लिए एक तोहफ़ा लाया हूँ।
ऐसा मत करो।
यह मेरे खेत की नापा पत्तागोभी है।
असल में, मैं एक किसान हूँ।
मुझे लगा तुम्हारे पिता इस इमारत के मालिक हैं।
हाँ, सही कहा।
लेकिन मैंने अपने माता-पिता की आर्थिक सहायता लेनी छोड़ दी ताकि मैं नृत्य कर सकूँ।
इसलिए मैंने ऐसा काम ढूँढ़ा जो नृत्य के साथ-साथ कर सकूँ,
और फिर मुझे नापा पत्तागोभी की खेती का पार्ट-टाइम काम मिल गया।
फिर मुझे खेती पसंद आ गई और मैं किसान बन गया।
इसका रैप बनाकर खाना।
यह मीठा और स्वादिष्ट है।
ठीक है, फिर।
तुम्हारी बेपरवाही ही तुम्हारी सबसे बड़ी ख़ूबी है।
बस करो, वरना तुम्हें इस पत्तागोभी से थप्पड़ खाना पड़ेगा।
अब मैं चलती हूँ।
अलविदा, सुश्री आ-यॉन्ग!
अपना ख़याल रखना!
तुम क्या बकवास कर रहे हो?
फिर से कहो।
अवधि समाप्त होने तक क्या करना है?
और कितनी बाधाएँ पार करनी होंगी?
हमारे पास पहले से ही ढ़ेर सारी चुनौतियाँ हैं!
यहाँ कुछ और विशेष प्रबंधन मामले हैं जिन्हें हमें रोकना है।
तुम्हें क्या हो गया है?
धत्त तेरी की।
डॉ. ओह की सूची
दस लोग?
जो पहले दस लोगों ने साइन अप किया, उनके ऊपर दस और?
यह सूची भी है।
अरे, मिस कैंग।
हम इसे बाद में देख सकते हैं। इसे अभी क्यों दिखा रही हो?
क्या है ये? दस और लोग?
कुल मिलाकर कितने हैं? तीस?
धत्त तेरी की।
हम तलाक़ रोकथाम प्रबंधन टीम नहीं हैं!
यह 30 लोग नहीं हैं, सर।
नहीं हैं?
लेकिन, सुश्री कैंग, तुम कभी ग़लत नहीं होती।
तो फिर कुछ और है क्या?
विशेषज्ञों की सूचियाँ लगभग एक जैसी हैं।
देखो ज़रा, सर।
नामुमकिन।
डॉ. ओह की सूची प्रोफ़ेसर किम की सूची
तो क्या सभी विशेषज्ञों की राय एक जैसी है?
ऐसा ही लगता है, सर।
अब प्रबंधन के लिए लोगों की सूची छोटी हो गई है।
-इसका मतलब ज़्यादा जोख़िम है। -अभी इस मुद्दे को उठाना ज़रूरी था?
क्या तुम्हें तर्कसंगत संयोजन का ज्ञान नहीं?
एकीकृत संस्थाओं की विशेषताएँ गुणात्मक रूप से जुड़ती हैं।
लेकिन संघ में संस्थाओं की संख्या घट गई है।
जब दो या दो से अधिक संस्थाओं के मान मेल खाते हों…
अरे!
जी, सर।
अपनी बहस बाहर ले जाओ, हद है।
अपने चारों तरफ़ दोखो, समझे?
और भी चौंकाने वाली बात यह है
कि सबका पहला चयन एक ही है।
क्या?
इसका क्या मतलब है?
विशेषज्ञों के अनुसार, इस व्यक्ति की सबसे अधिक तलाक़ लेने की संभावना है।
और यह व्यक्ति पहले दस लोगों की सूची में भी है।
नंबर 1, गू मी-रे
इसका क्या मतलब है?
क्या मैं ही अकेला हूँ जिसे यह समझ नहीं आ रहा?
कोई मुझे समझा सकता है?
कोई? हैलो?
मुझे सुन सकते हो? हैलो?
मुझे सुन सकते हो?
चलो देखते हैं।
अगर विशेषज्ञों ने एक ही व्यक्ति का पहला चयन किया,
तो इसका मतलब है कि उनके तलाक़ की संभावना और भी ज़्यादा है।
लेकिन अगर वह पहले दस आवेदकों की सूची में भी है,
तो इसका मतलब…
हे भगवान।
-श्री. ना! -श्री. ना!
क्या तुम ठीक हो, बुढ्ढ़े?
अरे, बद्तमीज़! हमारे टीम लीडर को बुढ्ढ़ा मत बुलाओ!
-माफ़ कीजिए, श्री. ना! -उसकी आँखें!
-हमें सीपीआर देना होगा! -सीपीआर दो!
बेस्ट जेनरल इंश्योरेंस अध्यक्ष ली जेयॉन्ग-सिन
उन्हें काफ़ी बड़ा झटका लगेगा।
देखते हैं, वे इसे कैसे संभालते हैं।
तलाक़ सुरक्षा बीमा
सुश्री जेयॉन।
नमस्ते, सर।
आख़िर हुआ क्या?
किसी ने एफ़एसएस में शिकायत दर्ज कराई?
कृपया बैठिए।
हमने प्रचार पत्र के एक प्रावधान में ग़लती कर दी।
-क्या? - माफ़ कीजिए, मुझे और ध्यान देना चाहिए था।
यह उत्पाद बिना किसी समस्या के लॉन्च होना चाहिए।
तुम्हें पता है यह।
मैं और ज़्यादा ध्यान दूँगी, सर।
धत्त।
वैसे,
अजीब बात यह है कि उन्हें इस प्रावधान के बारे में पता था।
यह किसी अंदरूनी व्यक्ति का काम हो सकता है, इसलिए मैं जाकर सुरक्षा प्रबंधक से मिलती हूँ।
क्या?
नहीं, ऐसा नहीं हो सकता कि यह किसी अंदरूनी व्यक्ति का काम हो।
हमें चीन शाखा में सामग्री भेजते समय भी ज़्यादा सतर्क रहना चाहिए।
हाँ, हमें रहना चाहिए।
इसकी चिंता मत करो।
मैं नज़र रखूँगा।
धत्त तेरी।
सुनो, हमें अबसे सुरक्षा बढ़ानी होगी,
ताकि किसी को शक न हो।
जी।
सावधानी बरतना ज़रूरी है।
ठीक है।
निकलो!
अभी निकलो!
जाओ और इस मामले को सुलझाओ।
इसे हल किए बिना वापस मत आना!
जितनी मर्ज़ी मिन्नतें करो,
लेकिन मैं यह दरवाज़ा नहीं खोलूँगा!
श्री. ना ही अंदर फँसे हैं, हम नहीं।
गू मी-रे…
गू मी-रे?
यह वही है जिसे मैंने विवाह मेले में परामर्श दिया था।
मुझे उसका नाम याद है।
क्या तुम्हें कुछ और याद है?
मुझे लगता है कि उसका पहनावा थोड़ा अनोखा था।
उस दिन मैं इतनी व्यस्त थी, इसलिए मुझे ज़्यादा याद नहीं।
ठीक है। पता क्या है?
यांगसम-डोंग।
अभी के लिए उस जगह पर चलते हैं।
हमें जाँच-पड़ताल के लिए घटनास्थल पर जाना होगा।
"जाँच-पड़ताल"?
क्या तुम जासूस हो? वहाँ जाकर क्या करने वाले हो?
चलो बस चलते हैं, जासूस कैंग। मेरा मतलब है, सुश्री कैंग।
क्या? अभी?
हमें तलाक़ के संकेत ढूँढ़ने होंगे।
अगर तलाक़ के चेतावनी संकेत मिलें, तो इसे सूरज ढ़लने से पहले हल करना होगा।
-तुम डॉक्टर की तरह बात कर रहे हो। -स्केलपेल। जाने दो।
रुको, हमें पहले उसे फ़ोन करना चाहिए।
हैलो?
हैलो, क्या यह सुश्री गू मी-रे है?
हाँ, बोल रही हूँ। तुम कौन हो?
ओह, मैं…
हम पहले विवाह मेले में मिले थे।
बात यह है कि…
मुझे पता नहीं कि तुम्हें याद होगा,
पर तुम और मैं…
क्या परामर्श लिया था?
हाँ, सही कहा।
समझी। मैं तुम्हारी क्या मदद कर सकती हूँ?
बात यह है कि…
अगर तुम्हें कोई दिक्कत न हो,
तो क्या मैं तुम्हारे घर आकर
तुमसे बात कर सकती हूँ…
क्या तुम ऑन-साइट परामर्श की बात कर रही हो?
हाँ, सही कहा। एक ऑन-साइट परामर्श।
-तुम कब आना चाहोगी? -क्या?
आज कैसा रहेगा? मेरे पास आज थोड़ा समय है।
हाँ, हम अभी रवाना होते हैं।
फिर मिलते हैं।
हाँ, शुक्रिया।
वह मुझे बुलाते हुए कुछ ज़्यादा ख़ुश लग रही थी।
-सच में? -हाँ।
-तो फिर हमें तुरंत चलना चाहिए। चलो। -ठीक है।
पहली साइन-अप सूची, डॉ. ओह की सूची
मैंने कभी प्रचार उपहार नियम का उल्लंघन नहीं किया,
यहाँ तक कि जब मैं स्सांगमुन-डोंग में सर्वोत्तम बीमा एजेंट था तब भी नहीं।
लेकिन किसी को विशेषज्ञ होना पड़ेगा
इन नियमों को जानने के लिए।
नहीं, ऐसा तो मुमकिन ही नहीं कि कोई…
उस दिन विवाह मेले में ज़रूर कोई वकील रहा होगा।
अनुमोदन नामंज़ूर
मैं इन अस्वीकृत मामलों को भूल गया था।
हे भगवान! हमें तलाक़ रोकना भी है और नए अनुबंध भी लाने हैं।
हम इन्हें कब पूरा करेंगे?
क्या हमें और कर्मचारी भर्ती करने चाहिए?
आप ऊपर उठेंगे, आप ऊपर उठेंगे
अगर आप मेहनत करते रहेंगे
तो यह हक़ीक़त बन जाएगी
आप ऊपर उठेंगे, आप ऊपर उठेंगे
भले ही आप किसी चीज़ में अच्छे न हों
किसी न किसी दिन
मुझे पता है कि आप सूरज की तरह चमकेंगे
बहुत बढ़िया!
देवियों, क्या आज का दिन अच्छा गुज़रा?
-हाँ! -हाँ!
आज जैसी ख़ुशी जीवनभर बनाए रखने के लिए,
मैंने एक प्रीमियम डिमेंशिया बीमा पॉलिसी तैयार की है!
ठीक है, देवियों।
यह रही।
यह प्रीमियम बीमा है।
बिल्कुल सही।
आप अपने बच्चों पर भरोसा नहीं कर सकते, लेकिन इस पर कर सकते हैं।
हाँ, सही कहा।
-यह एक प्रीमियम पॉलिसी है। -ठीक है।
क्या मुझे यह हिस्सा भी भरना पड़ेगा?
अपने असली वज़न से पाँच किलो कम लिखिए।
सच में? क्या मैं ऐसा कर सकी हूँ?
ठीक है, बढ़िया लग रहा है।
ना डेय-बॉक
यह मेरे आदरणीय वरिष्ठ सहयोगी हैं।
नमस्ते, श्री. ना।
चांग-ही, क्या तुम व्यस्त हो?
मैं अभी एक परामर्श में हूँ।
परामर्श?
तो फिर मुझे बीच में नहीं बोलना चाहिए। मैं रखता हूँ।
मैं जल्द ही आपसे मिलने आऊँगा।
ठीक है, अलविदा।
मैडम, इसे बस भर दीजिए।
-क्या मैंने सही भरा? -हाँ, आपने सही किया।
इस बच्चे को देखो।
यह मुझे अपने जवानी के दिनों की याद दिलाता है।
देखकर अच्छा लगता है कि यह कितनी मेहनत कर रहा है।
कुछ कर्मचारी अपने कंप्यूटर पर थे, ऑफ़िस बंद हो जाने के बाद।
अच्छा?
अनुरोध के मुताबिक़, मैंने पिछले छह महीनों की कंप्यूटर गतिविधि की जाँच की,
और हैकिंग के कोई संकेत नहीं मिले।
लेकिन कुछ कर्मचारी थे जिन्होंने अपने कंप्यूटर का इस्तेमाल किया
काम की अवधी के बाहर।
कौन थे वे?
नवीनतम उत्पाद विकास दल से श्री. नोह कि-जून और सुश्री कैंग हैन-देयुल।
क्या यह संभव है कि कोई बाहरी व्यक्ति इसे एक्सेस कर सकता था?
नहीं, यह असंभव है।
बाहरी लोगों के लिए व्यापारिक घंटों के बाद प्रवेश वर्जित है,
और कंपनी के कंप्यूटर सुरक्षित रूप से लॉक होते हैं।
जब तक किसी ने किसी कर्मचारी की आईडी चोरी न कर ली हो, कंप्यूटर का उपयोग करना असंभव है।
समझी।
कृपया सिस्टम की निगरानी जारी रखें।
मैं नियमित रूप से रिपोर्ट करता रहूँगा।
अगर यह कोई हैकर नहीं था,
तो फिर यह कौन हो सकता है?
हाँ?
तुम आ गए।
जी, मैडम, मैं तुम्हारी कैसे मदद कर सकता हूँ?
-सर। -जी?
हमें जल्द ही एक नया उत्पाद लॉन्च करना चाहिए।
तलाक़ बीमा नीति शर्तें और नियम
तलाक़ बीमा?
मौजूदा उत्पादों में फ़ायदे जोड़ना अब काफ़ी उबाऊ हो गया है, है ना?
तुम्हें नहीं लगता?
मुझे लगता है कि हमें संकट के बारे में अपना नज़रिया बदलने की ज़रूरत है।
लेकिन क्या यह व्यावसायिक रूप से सफल होगा?
मैं मौजूदा बीमा उद्योग में एक नया दृष्टिकोण पेश कर रही हूँ।
यह उत्पाद निश्चित रूप से सामाजिक प्रवृत्तियों पर सवाल उठाएगा
और हलचल मचा देगा।
इसी संदर्भ में,
मैं तलाक़ बीमा का आधिकारिक लॉन्च देखना चाहूँगी…
बेस्ट जनरल इंश्योरेंस द्वारा।
मुझे लगता है कि यह यहीं कहीं होना चाहिए।
यह रहा।
-स्वागत है। -नमस्ते।
-चलो अंदर चलते हैं। -ठीक है।
धन्यवाद।
यहाँ का माहौल काफ़ी अजीब लग रहा है।
सुंदर लग रहा है।
हमारे लिए समय निकालने के लिए धन्यवाद।
मुझे तुम्हारा धन्यवाद करना चाहिए।
-धन्यवाद। -धन्यवाद।
क्या हम अब शुरू करें?
-माफ़ कीजिए? -माफ़ कीजिए?
हाँ, बिल्कुल।
सुश्री कैंग, क्या तुम समझा सकती हो?
-मैं? -क्या मैं बताऊँ?
-ओह, हाँ। -सुश्री कैंग, अगर तुम समझा सको…
या फिर क्या मैं शुरू करूँ?
यह क्या है?
तो तुम दोनों यहाँ बीमा के लिए आए हो, टैरो रीडिंग के लिए नहीं?
-हाँ। -हाँ।
मुझे लगता है कि समझाने में कोई ग़लतफ़हमी हो गई।
फ़ोन पर तुम बहुत ख़ुश लग रही थी,
इसलिए मैं ग़लत समझ बैठी।
मैंने विवाह मेले में टैरो रीडिंग स्टॉल डाला था।
तभी मैंने बीमा के लिए साइन अप किया था।
-अच्छा। -तो यही कारण था…
-मुझे माफ़ करना। -मुझे माफ़ करना।
मैंने सोचा कि तुम दोबारा रीडिंग के लिए आना चाहती हो।
तलाक़ लेने का फ़ैसला लेना पहले ही काफ़ी मुश्किल था।
-क्या? -क्या?
कृपया यहाँ से चले जाओ।
एक मिनट रुको, चलो…
-एक पल बात करते हैं। -बस एक मिनट लगेगा।
कृपया चले जाओ।
क्या तुम्हें पक्का यक़ीन है कि हम बात नहीं कर सकते?
मैं तलाक़ समारोह करवाना चाहती हूँ।
मैं तुम्हें संपर्क कर लूँगी जब तारीख़ तय हो जाएगा।
-लेकिन… -मैडम!
मैडम?
तलाक़ की तारीख़ तय करना?
शायद आजकल लोग तलाक़ की तारीख़ तय करने लगे हैं।
अगर वे तलाक़ चाहते हैं, तो कम से कम यह किसी शुभ दिन पर हो।
शायद।
अगर देखा जाए, तो तलाक़ की तारीख़ शादी की तारीख़ से ज़्यादा महत्वपूर्ण होती है।
क्या तुम्हें लगता है यह दरवाज़ा फिर से खुलेगा?
तुम क्या कर रही हो?
मुझे नहीं लगता कि यह सही समय है।
उफ़!
हम यहाँ टैरो रीडिंग के लिए आए हैं।
क्या हम टैरो परामर्श कर सकते हैं?
सही कहा। टैरो रीडिंग।
लगता है, फिर से खुल गया।
चाय ठंडी हो गई है। मैं तुम्हारे लिए ताज़ी चाय बना लाती हूँ।
-धन्यवाद। -धन्यवाद।
तुम क्या करने वाली हो?
मैं टैरो के पत्तों से पूछूँगी।
-क्या तुम सच में गंभीर थी? -हाँ।
सिर्फ़ एक चेतावनी दे दूँ। टैरो को हल्के में नहीं लेना चाहिए।
जी, मैडम।
कृपया एक सवाल पूछो।
क्या मैं अपने सौंपे गए कार्य को सफलतापूर्वक पूरा कर पाऊँगी?
कृपया तीन पत्ते चुनो।
यह वाला कैसा रहेगा?
यह वाला?
या फिर जो तुम चाहो।
ठीक है।
यह वाला।
-और यह वाला। -हाँ, वही।
पत्ते बताते हैं कि तुम आख़िरकार सफल हो जाओगे
हालाँकि यह प्रक्रिया कठिन हो सकती है।
सच में?
यह पत्ता विशेष रूप से सफलता दर्शाता है।
क्या इसका मतलब है कि हमारा प्रोजेक्ट सफल होगा?
तुम्हें किस बात से इतनी ख़ुशी मिल रही है?
इस बात से कि हम तुम्हारी मदद करेंगे ख़ुशहाल जीवन जिने और तलाक़ न लेने में।
माफ़ करना?
तो अगर टैरो रीडिंग सच होनी है, तो मैं तलाक़ नहीं ले सकती?
अगर मैं तलाक़ लेती हूँ, तो टैरो रीडिंग झूठी हो जाएगी।
क्या ऐसा ही है?
यह तो दुविधा की बात है।
शायद यह ऊपर से कोई संकेत है कि तुम्हें दोबारा सोचने की ज़रूरत है।
"ऊपर से संकेत?"
हम पहली बार कैमीनो डी सैंटियागो की तीर्थ यात्रा पर चलते हुए मिले थे।
एक दिन, मैं बुरी तरह थक चुकी थी।
तो मैंने अपनी नौकरी छोड़ दी और बिना सोचे-समझे हवाई टिकट बुक करा ली।
शुभ यात्रा।
जो इंसान मुझे ज़मीन से उठाने के लिए हाथ बढ़ा रहा था,
वह मेरा वर्तमान पति था।
जब हमने एक दूसरे के नाम जाने, तो हम रोमांचित हो गए
क्योंकि मेरे नाम का मतलब "भविष्य" है, जबकि
उसके नाम, ह्योन-जे, का अर्थ "वर्तमान" है।
और इसी तरह हम साथ-साथ चलने लगे।
-तुम्हारी टांगों में दर्द नहीं हो रहा? -कोई बात नहीं। हम नीचे की ओर जा रहे हैं।
जब हमने फ़िस्टेरा मार्कर पर शून्य किलोमीटर देखा,
तो एक-दूसरे को गले लगाकर रो पड़े।
-हमें तस्वीरें चाहिए। -हाँ!
-तुम्हें पता है? -क्या?
जब उसने अपनी दाढ़ी मुंडवाई,
तो मैं ये देखकर हैरान रह गई कि वह कितना अच्छा दिखता है।
कहते हैं कि कैमीनो डी सैंटियागो और जेजू ओले ट्रेल के बीच
एक मैत्री समझौता स्थापित हुआ था।
सच?
हाँ, अगर तुम दोनों रास्ते पूरे करती हो,
तो तुम्हें दोहरा पूर्णता प्रमाणपत्र मिल सकता है।
ऐसा लगता है मानो कैमीनो डी सैंटियागो का अंत
जेजू ओले ट्रेल की शुरुआत से मिलता हो।
यह एक अर्थपूर्ण मुलाक़ात है।
तुम सही कह रहे हो।
तो…
क्या तुम मेरे साथ
कभी जेजू ओले ट्रेल पर चलोगी?
यही उसका प्रस्ताव था।
जैसे ही हम कोरिया लौटे, हमने अपनी शादी दर्ज करा ली।
प्रेमी
मेरा पति एक वृत्तचित्र फ़ोटोग्राफ़र है।
वह दुनिया भर की यात्रा करता है और जानवरों की तस्वीरें खींचता है।
वह हर एक असाइनमेंट पर कम से कम 3,500 घंटे बाहर रहता है।
हमने कभी लड़ाई नहीं की।
मैं चाहती हूँ कि हम अन्य शादीशुदा जोड़ों की तरह झगड़ा करें।
शादी के बाद मैंने अकेले ज़्यादा समय बिताया है
बजाए असके साथ।
दरअसल, नहीं।
मैं हमेशा अकेली रही हूँ।
मुझे यह भी नहीं पता कि वह ज़िंदा है या मर चुका है।
अब वह कोरियाई बाघों की तस्वीरें खींचने निकला है।
कमबख़्त बाघ!
मैं एक बच्चा चाहती हूँ
और उसे बड़ा होते देख साथ में बातें करना और हँसना चाहती हूँ।
मैंने ऐसे ही भविष्य की कल्पना की थी।
लेकिन वह केवल वर्तमान पर ध्यान केंद्रित करता रहता है,
बिल्कुल अपने नाम की तरह।
समझा।
मुझे यक़ीन है कि वह वर्तमान पर ध्यान दे रहा है, ताकि एक बेहतर भविष्य बना सके।
अगर तुम्हारे मन में अभी भी अपने पति के लिए भावनाएँ हैं…
तो तुम दोनों को साथ मिलकर हल ढूँढ़ना होगा।
अगर संभव हो तो ढूँढने की कोशिश करो।
अगर तुम ढूँढ़ सके,
तो मैं इसे ऊपर से एक संकेत मानूँगी।
क्या तुम्हें कोई अंदाज़ा है कि तुम्हारा पति कहाँ हो सकता है?
नहीं, पता नहीं।
लेकिन वह आमतौर पर उन जगहों की तस्वीरें डालता है जहाँ वह रहता है
अपनी प्रोफ़ाइल तस्वीरों में…
सिर्फ़ हरियाली दिख रही है।
मैं सिर्फ़ जिज्ञासा के कारण पूछ रहा हूँ,
लेकिन क्या हमारे देश में वाक़ई बाघ मौजूद हैं?
कहते हैं कि वे विलुप्त हो चुके हैं, सर।
लेकिन मेरे पति का मानना है,
वे निश्चित रूप से मिलते हैं गवाहों के बयान के मुताबिक़।
उसे एक हाइकर से ख़बर मिली, जिसने बाघ देखने का दावा किया
पिछले सर्दी में गांगवोन प्रांत में बलवांगसान पर्वत पर।
तो उसने बर्फ़ में बाघ के पैरों के निशान की तस्वीरें लीं।
तो यह संभव है कि वे अभी भी मौजूद हैं…
मुझे अफ़सोस है।
वह एक ऑफ़-रोड कार चलाता है जिसमें ऐंटेना हैं, जो कीट स्पर्शक जैसे दिखते हैं।
अगर किसी आदमी को लंबी दाढ़ी के साथ देखो, जो एक धर्मात्मा जैसा दिखता हो,
तो वही मेरा पति होगा।
कृपया मुझे बताना अगर तुम उसे ढूँढ़ लो,
तो मैं वहाँ आ जाऊँगी।
हम उसे ढूँढ़ निकालेंगे और तुमसे संपर्क करेंगे।
-धन्यवाद। -धन्यवाद।
चलो चलते हैं।
लंबी ऐंटेना और दाढ़ी…
धर्मात्मा जैसी दाढ़ी है…
साल के इस समय इतनी हरी-भरी कौन सी जगह होती है?
मैं तस्वीर सर्च करती हूँ।
ठीक है।
कूगल
मुझे लगता है, यही जगह है।
"गोरंगे।"
यही है, है ना?
हाँ, ऐसा ही लगता है।
पता क्या है?
यह है गोरंगे गाँव, दाएगिरि, गांगवोन प्रांत।
-गोरंगे गाँव? -हाँ।
चलो चलते हैं।
क्या? अभी?
"अगर तलाक़ के चेतावनी संकेत मिलें, तो इसे सूरज ढ़लने से पहले हल करना होगा।"
यही कहा था ना तुमने?
चलो चलते हैं।
तुमने इसे शब्दशः याद कर लिया। चलो फिर।
प्लस जेनरल इंश्योरेंस
सफ़ाई आपूर्ति बॉक्स
एक खिलौना जो जड़त्व और अपकेंद्री बल का उपयोग करता है।
कितना सुंदर है।
यह मूल रूप से आया है एक देसी अफ़रीकी हथियार से, जिसे "बोला" कहा जाता है।
और भी कई सिद्धांत हैं, लेकिन यह सबसे तार्किक लगता है।
और यो-यो का मतलब
फिलीपीनो भाषा में "वापस आना" होता है।
मुझे दिखाओ।
तुम्हें यो-यो चलाना आता है?
नहीं।
मुझे बस अपनी उंगली इसमें डालकर फेंकना है, सही?
नहीं, तुम्हें चोट लग जाएगी। तुमने खुद ही कहा था कि यह एक हथियार है।
और यह मॉडल शुरुआती लोगों के लिए नहीं है।
ध्यान से देखो।
यो-यो की डोरी की रिंग को
अपनी मध्यमा उंगली में डालो।
और तुम इसे जैसे-तैसे लपेट नहीं सकती।
अपनी बाईं तर्जनी उंगली का उपयोग करो और पहले इसे एक बार लपेटो।
फिर बाकी उंगलियों को इस तरह रखना है।
इन्हें सहारे की तरह समझो।
ठीक है, समझ गई।
-अपनी उंगली में डालो। -इस तरह?
नहीं।
-ऐसे? -दिशा यह है…
तुम्हें ऐसे करना होगा…
इस तरह।
हाँ, ठीक इसी तरह।
फिर बाकी उंगलियों को
ऐसे रखना है।
इसे यहाँ घुमाओ…
और फिर बाकी उंगलियाँ
सहारे के रूप में काम करेंगी।
एक बार जब तुम यो-यो पकड़ लोगी, तो इसे कंधे की ऊँचाई तक उठाना,
फिर अपना हाथ बढ़ाना और छोड़ देना।
बढ़ाना और छोड़ देना।
नहीं, ऐसे नहीं।
आख़िरी सेकंड में छोड़ना होगा।
यह इस दिशा में जाएगा।
आख़िरी सेकंड में छोड़ना।
-छोड़ना है… -आख़िरी सेकंड में छोड़ना।
तुम्हारी हथेली ऊपर की ओर होनी चाहिए।
यो-यो को पकड़ो
इस दिशा में।
और अपना हाथ कंधे की ऊँचाई तक उठाओ।
तीन की गिनती पर छोड़ना।
एक, दो, तीन। छोड़ो।
अरे, यह घूम रहा है।
आगे देखो।
अगर यह टेढ़ा हुआ तो वापस नहीं आएगा।
अब, इसे थोड़ा खींचो।
धत्त…
मुसीबत
क्या बकवास है? वो वीडियो चैट करना चाहता है?
भगवान।
आह्न डरपोक
-नहीं, इस तरह मत करो पीछे से। -अच्छा।
मुझे वहाँ मत छुओ।
माफ़ करना। मैं थोड़ा चकरा गया हूँ।
-श्री. आह्न, शांत हो जाओ। -तुम्हें गले लगाने का इरादा नहीं था।
-बस शांति से करो। -यह ठीक है?
रुको, ठहरो।
-तुम ठीक हो? -श्री. आह्न!
बस शांत हो जाओ और धीरे-धीरे करो।
-बस एक पल। -ठीक है।
कृपया रुको।
-धत्त तेरी! -यह तुम पर गिरा?
-उस तरफ़ नहीं, इस तरफ़। -माफ़ करना।
मेरा हाथ पकड़ो, प्लीज़।
-माफ़ करना। -सच में?
कौन था जिससे तुम हड़बड़ा गए?
हे भगवान, मैं तो फँसा।
वीडियो कॉल समाप्त
शायद वैसा कुछ नहीं था।
ज़रूर कोई वाजिब वजह होगी।
हमारी "मैट्रेस" दुर्घटना की तरह?
बिल्कुल। यह तो कुछ भी नहीं उसके मुकाबले जो हमने किया।
सुश्री जो कहाँ हैं?
उसने कहा, वह पहुँचने ही वाली है।
लो आ गई।
तुम आ गई, सुश्री आ-यॉन्ग।
-तुम आ गई। -तुम पहुँच गई।
कुछ ज़्यादा नहीं हो गया?
हमसे किसी को खोजने के लिए क्यों कहा गया है?
सोचो हम कैंपिंग के लिए जा रहे हैं एक ऐसी जगह जहाँ खूबसूरत नज़ारा है।
तुमने कहा था कि यह एक गाँव है।
देखने लायक कुछ नहीं है।
फिर भी, चलो चलते हैं।
मुसीबत गोरंगे गाँव तुरंत जाओ!
हे भगवान।
अब क्या हुआ?
उसने कहा तुरंत गोरंगे गाँव जाने के लिए।
गोरंगे गाँव?
श्री. ना!
अरे, नाह्म चाँग-ही!
तुम बहुत अच्छे लग रहे हो।
तुम इतनी जल्दी क्यों आ गए? मैं भी जल्दी ही आ गया था।
"हमेशा 30 मिनट पहले पहुँचना चाहिए।"
यह बिक्री के दस धर्मादेश में से एक है, जो आपने मुझे सिखाया थे।
उफ़।
लेकिन मेरे आदरणीय गुरु ने मुझे बुलाया,
इसलिए मैं एक घंटे पहले आ गया।
तुम जो चाहो हासिल कर सकते हो।
चलो, मैं तुम्हें बढ़िया कॉफ़ी पिलाता हूँ।
धन्यवाद, सर।
-कमाल है, है ना? -हाँ, सर।
यह कॉफ़ी सिर्फ़ अधिकारियों के लिए है।
इसका झाग बहुत शानदार बनता है।
-यह सिर्फ़ अधिकारियों के लिए है? -हाँ।
मेरी टीम में एक वरिष्ठ प्रबंध निदेशक है।
वह मेरी प्रत्यक्ष वरिष्ठ है।
मैं उनका ख़ास आदमी हूँ।
मुझे आश्चर्य है कि आपने एक एजेंट के रूप में शुरुआत की और एक टीम लीडर बन गए।
इसी तरह आगे बढ़ते रहे, तो एक दिन अधिकारी भी बन जाएँगे।
नहीं, यह सिर्फ़ प्रतिष्ठित वंशावली वालों के लिए संभव है।
मैं असल में पहले ज़्यादा पैसे कमाता था।
तो फिर आपने…
मैं बिक्री में इतना उलझ गया था।
बच्चे कब बड़े हो गये, मुझे देखने का समय ही नहीं मिला।
ऐसे दिन भी आए जब मैं दस बार खाना खाता, क्योंकि मुझे ग्राहकों के साथ खाना पड़ता।
लेकिन ऐसे भी दिन होते जब समय नहीं मिलता,
तो पूरा दिन भूखा ही रहता।
फिर मुझे ग्राहकों का मनोरंजन करना पड़ता और पूरी रात शराब पीनी पड़ती।
इसीलिए अब मुझे हमेशा पाचन की समस्या रहती है।
अरे, तैयार हो गया।
अब सुनो।
बिक्री के धर्मादेश का ग्यारहवाँ नियम।
"समय पर खाना खाओ।"
जी, सर।
चलो।
तो कैसा चल रहा है? बीमा बेचना मुश्किल होगा, है ना?
मुझे अभी भी बिक्री करना पसंद है, क्योंकि जितना काम करो, उतना कमा सकते हो।
बिल्कुल सही कहा
क्योंकि फ़िलहाल न तुम्हारी पत्नी है, न बच्चे।
तुम अभी जवान हो।
इसी बात पर…
क्या तुम मेरे साथ काम करना चाहोगे?
-माफ़ करना? -मुझे तुम्हारी मदद चाहिए बिक्री के लिए।
लेकिन मैं तो पहले से ही कर रहा हूँ।
नहीं, मौजूदा बीमा के लिए नहीं। यह एक नया उत्पाद है।
मेरी टीम ने एक नया बीमा उत्पाद तैयार किया है।
तलाक़ बीमा।
तलाक़ बीमा?
-हाँ, यह देखो। -हाँ, सर।
हम अभी परीक्षण चरण में ही हैं और हमें कुछ लक्ष्य पूरे करने हैं,
लेकिन दो अनुबंध अस्वीकार कर दिए गए।
क्या तुम नए अनुबंध ला सकते हो?
तुम्हें लगता है कि तुम इसे कर पाओगे?
यह बहुत ज़्यादा मामले नहीं हैं।
हाँ, लेकिन यह बीमा किसी भी अन्य बीमा से अलग है, इसलिए यह आसान नहीं होगा।
फिर भी, मुझे इस क्षेत्र का अच्छा ज्ञान है।
मैं इसे जल्दी ही कर लूँगा।
भगवान। बच्चा चाँग-ही अब बड़ा हो गया है।
फिर भी आपके जुनून के सामने कुछ भी नहीं है।
शायद।
मैं पहले कमाल का हुआ करता था।
वह देखो, गाजर मैन!
हैलो, बच्चों!
बच्चों, तुम्हें कौन से रंग का गुब्बारा चाहिए?
तुम्हारे लिए लाल। अलविदा!
बैंगनी। नारंगी।
इसे अपनी माँ को दे दो।
अलविदा!
देवीजी!
एक दिन आपका बच्चा खुद साइकिल चलाएगा, है ना?
अगर आप चाहती हैं कि आपका बच्चा निश्चिंत होकर साइकिल चलाए,
भले ही वह किसी क़ीमती कार से टकरा जाए,
तो कृपया बाल दुर्घटना सुरक्षा बीमा लें।
अब, कृपया अपने बच्चे को स्कूल ले जाएँ!
बाल दुर्घटना सुरक्षा बीमा के साथ ज़रूरी व्याप्ति पाएँ।
सर, कृपया एक ले लीजिए!
कृपया एक ले लीजिए।
मुझे सब याद आता है।
उन दिनों मुझमें बहुत जुनून था।
मैं तुम्हें अपनी टीम के सदस्यों से मिलवाऊँगा
जब वे अपनी व्यावसायिक यात्रा से लौटेंगे।
तो क्या तुम तब तक मेरी मदद कर सकते हो?
अगर हम परीक्षण चरण पार कर गए और इस उत्पाद को आधिकारिक रूप से लॉन्च कर सके,
तो मैं तुम्हें कार्यकारी वितरक बना दूँगा।
किसी चीज़ की चिंता करने की ज़रूरत नहीं है, सर।
अरे, जाने से पहले कुछ खाना खा लो।
माफ़ कीजिए, मुझे एक ग्राहक से मिलने जाना है।
अरे, मैंने क्या कहा था? समय पर खाना खाओ।
कोई बात नहीं, मैं वहाँ कुछ स्वास्थकर पी लूँगा।
तुम्हारे घर में कॉफ़ी मशीन है?
रुको ज़रा।
-इन्हें ले लो। -लेकिन ये महंगे हैं।
बस ले लो।
कोई बात नहीं। ले लो।
धन्यवाद।
-धन्यवाद। -कभी भी।
गोरंगे गाँव
तुमने कहा था कि गाँव में देखने लायक कुछ नहीं है।
कितना सुंदर दृश्य है।
मुझे ख़ुशी है कि हम यहाँ आए।
आजकल के किसान बिल्कुल नए अंदाज़ में दिखते हैं।
हाँ, सच में।
वाह, बढ़िया चाल है।
वह बंदा इतना जाना-पहचाना क्यों लग रहा है?
तुम मेरा पीछा क्यों कर रहे हो?
तुमने मेरा पीछा किया, सुश्री आ-यॉन्ग।
क्या तुम पागल हो? मैं ऐसा क्यों करूँगी?
वैसे, यह मेरा खेत है।
क्या?
मैंने तुमसे कहा था ना कि मैं किसान हूँ।
मैं इस गाँव का मुखिया हूँ।
यह मेरे खेत की नापा पत्तागोभी है।
मुझे लगा तुम्हारे पिता इस इमारत के मालिक हैं।
असल में, मैं एक किसान हूँ।
तुम गाँव के मुखिया हो?
यक़ीन नहीं होता कि हम फिर से मिल गए। क़िस्मत ही तो है।
-नहीं, ऐसा नहीं है। -हम एक ब्लाइंड डेट पर मिले, हम पार्टनर हैं,
और अब हम फिर से मिले, तो इसे और क्या कहेंगे सिवाय क़िस्मत के?
वे ब्लाइंड डेट पर गए थे?
और वे पार्टनर भी हैं?
नहीं, बात वो नहीं है।
ये क़िस्मत ही है।
सच में।
तुमसे मिलकर अच्छा लगा।
-वह काफ़ी प्रभावशाली है। -चुप रहो, हैन-देयुल।
तुम इस गाँव के मुखिया हो?
-हाँ। -कृपया हमारी मदद करो।
माफ़ करना?
गोरंगे सामुदायिक केंद्र
अरे, कीट स्पर्शक! यही कार है, है ना?
-हाँ, यही है। -बिल्कुल सही।
इसके अंदर आने की फ़ुटेज है, मगर बाहर जाने की नहीं।
इसका मतलब है कि ये कार अभी भी गाँव में ही है।
हाँ।
इस गाँव में भोजन और ठहरने के सिर्फ़ दो ही तरीके हैं।
या तो गेस्टहाउस में रुको, या अपनी कार में कैंपिंग करो।
गाँव में कुल 32 परिवार रहते हैं
मगर कार कैंपिंग के लिए सिर्फ़ दो जगह हैं।
पहला विश्राम स्थल और दूसरा विंडी हिल के पास विश्राम स्थल।
लेकिन कुछ लोग देउलमेओरी जंगल की ओर भी चले जाते हैं।
ठीक है, तो चलो दो दलों में बँट जाते हैं।
सुश्री आ-यॉन्ग और मैं गाँव में खोज करेंगे।
मैं नहीं जाना चाहती।
विश्राम स्थल बहुत दूर है।
अगर तुम मेरे साथ गाँव में खोज करोगी, तो आसान होगा।
हम बुज़ुर्गों को लंबी यात्रा पर जाने देंते हैं।
-ठीक है फिर। -बुज़ुर्ग?
ठीक है। बुज़ुर्ग लंबी यात्रा करेंगे।
ओह, मैं भूल ही गया। क्या तुमने अपने ठहरने की व्यवस्था कर ली?
ठहरने की जगह?
मैं अपनी कार में भी सो सकता हूँ, मगर…
मैंने इतने आगे की नहीं सोची थी।
अगर ज़रूरत पड़ी, तो हम आज रात घर वापस जा सकते हैं।
अगर वह आज नहीं मिला तो क्या कल फिर आओगी?
मुझे एक फ़ार्महाउस पता है जहाँ तुम ठहर सकते हो। मैं मालिक से बात कर लूँगा।
वहाँ कई कमरे हैं,
और मेरी प्रिय सुश्री आ-यॉन्ग को सोना भी है।
"मेरी प्रिय आ-यॉन्ग"?
वो घर वहाँ पर है, जहाँ लाल पवनचक्की है।
सूर्यास्त से पहले नीचे ज़रूर आ जाना।
यह एक उच्च-तुंगता वाला क्षेत्र है,
इसलिए मौसम बहुत जल्दी बदलता है, और जल्दी अंधेरा हो जाता है।
-ठीक है। -ठीक है, फिर मिलते हैं।
ठीक है। ओह, एक और बात…
कृपया सावधानी बरतना।
यहाँ रास्ते बहुत घुमावदार हैं, इसलिए रास्ता भटकना आसान है।
चिंता मत करो, मैं चलता-फिरता जीपीएस हूँ।
-तो फिर हम बाद में मिलते हैं। -ठीक है।
सावधानी से करना।
बस ध्यान रहे कि तुम जल्दी लौट आओ।
चलें, बुज़ुर्ग?
हाँ।
पहले उस गाँव चलते हैं।
-देखो। -क्या?
विंडी हिल उपचार उद्यान
-यह इस ओर है। -चलो।
चलो।
यही जगह होनी चाहिए।
लेकिन वह यहाँ नहीं है।
-थोड़ा और ऊपर चलते हैं। -ठीक है।
-तुम ठीक हो? -हाँ।
मेरा हाथ पकड़ लो। जितना सोचा था उससे ज़्यादा ढ़लान है।
मैं आ रहा हूँ। वाह, तुम तो बहुत फ़ुर्तीली हो।
-हम लगभग पहुँच गए। -ठीक है।
सुश्री कैंग।
-क्या हम थोड़ा धीरे चल सकते हैं? -यह वहीं है।
यार, मैं मर जाऊँगा।
-तुम इतनी चुस्त कैसे हो? -हम आ गए।
कीट स्पर्शक।
यही कीट स्पर्शक कार है।
-चलो देखते हैं। -कीट स्पर्शक कार।
-वे स्पर्शक जैसे ही हैं ना? -हाँ।
-यह एक कैमरा है! -हाँ, सही!
-हमने उसे ढूँढ़ लिया! -बढ़िया!
-नमस्ते, सर। -नमस्ते।
शायद वह नहीं है।
हाँ।
चलो ऊपर जाकर थोड़ा और खोजते हैं।
सावधान रहो। यहाँ फिसलन है।
अपने क़दम संभालकर रखो।
ध्यान से।
धीरे-धीरे नीचे आओ। अपने क़दम संभालकर रखो।
-यहाँ फिसलन है। -हाँ।
धन्यवाद।
क़दम संभालकर रखो।
सावधानी से धीरे-धीरे ऊपर चढ़ो।
-जल्दी करो। क्या यह… -कहाँ?
क्या ऐसा ही होता है?
अभी के लिए इस रास्ते से चलते हैं।
यहाँ कुछ भी नहीं है।
रुको।
पहले ही काफ़ी देर हो चुकी है।
सूरज डूबने वाला है।
-हमें वापस चलना चाहिए। यह ख़तरनाक है। -ठीक है।
-हम कहाँ जा रहे हैं? -इस रास्ते से चलते हैं।
सुश्री कैंग, अगर तुम यहाँ सो गई तो मर जाओगी।
-मैं नहीं मरूँगी। -हाँ, मर जाओगी।
मुझे लगता है सूरज डूब रहा है।
-यहाँ संभलकर चलो। -क्या?
सब कुछ एक जैसा दिख रहा है, मुझे समझ नहीं आ रहा कि हम कहाँ हैं।
है ना? सब कुछ एक जैसा क्यों दिख रहा है?
मुझे लगता है हम पहले भी यहाँ से गुज़र चुके हैं।
क्या तुम्हारा जीपीएस काम नहीं कर रहा?
ऐसी जगहों पर जीपीएस कभी काम नहीं करता।
हम कहाँ हैं?
-तुम थक गई होगी। -मैं ठीक हूँ।
मुझे यक़ीन है कि अगर हम इस रास्ते से जाएँ…
यह क्या है?
बारिश शुरू हो गई।
-अब हम क्या करें? -अरे, बारिश हो रही है।
हे भगवान।
क्या तुम ठीक हो? मैं भी ठीक हूँ।
मुझे लगता है हम पहाड़ों के भीतर घुसते चले जा रहे हैं।
तुम्हें यक़ीन है कि जीपीएस यहाँ काम नहीं करेगा?
असल में,
मेरी बैटरी काफ़ी देर पहले ही ख़त्म हो गई। और तुम्हारी?
अगर मेरी बैटरी बची होती, तो मैंने बहुत पहले आह-यॉन्ग को कॉल कर लिया होता।
मैं इसका इस्तेमाल नहीं कर रही क्योंकि यह बंद हो गई है।
हाँ, बिल्कुल।
इसकी चिंता मत करो। हम अपना रास्ता खोज लेंगे।
सभी रास्ते एक-दूसरे से जुड़े हुए हैं।
-यह बहादुरी दिखाने का समय नहीं है। -क्योंकि पृथ्वी गोल है।
मुझे डर है हमें यहाँ कुछ डरावना देखने को मिल सकता है।
सच में? तुम ऐसा क्यों कह रही हो?
हान सियॉन-ह्वा और क्वाक सी-यांग को उनकी अतिथि भूमिका के लिए विशेष धन्यवाद
हाँ। मैं भूल गया कि मैंने तुम्हें बुलाया था।
तुम भूल गए कि तुमने मुझे बुलाया था?
तुमने किस आधार पर दल के सदस्यों को यहाँ गांगवोन प्रांत बुलाया?
मैंने तुम्हें नहीं बुलाया, सुश्री जेऑन।
मैं तुम्हारी पूर्व-पूर्व-पूर्व पत्नी के नाते पूछ रही हूँ।
तुम दोनों के बीच क्या चल रहा है?
तुम्हें यक़ीन है सब ख़त्म हो चुका है?
हम एक ऋतु भी साथ नहीं टिक पाए।
क्या दूसरी इंसान भी ऐसा ही सोचती है?
मुझे क्या परेशानी है?
तुमने मेरे पति को ढूँढ़ लिया?
हम इंतज़ार करने के अलावा कुछ नहीं कर सकते।
हमें इंतज़ार करना होगा इस उम्मीद से कि डिब्बा खुले।
डिब्बा खुला और नतीजा यह हुआ कि वे तलाक़ ले लें तो?
मुझे लगता है अब बहुत देर हो चुकी है।
अगर मैं अभी मी-रे से मिला, तो मुझे यक़ीन है कि हम सच में तलाक़ ले लेंगे।
तो हम उन्हें तलाक़ लेने देंगे?
क्या हम ये सब आज ही कर सकते हैं?
और वो भी 30,000 वॉन से कम में?
क्या तुम्हें श्री. नोह के साथ वक़्त बिताना अच्छा लगता है?
लगता है तुम्हें यहाँ से भाग निकलने की ज़रूरत महसूस हो रही है।
क्या तुम मेरी मदद कर सकते हो भाग निकलने में?
अगर तुम्हें स्वीकारोक्ति करनी है, तो किसी पादरी के पास जाओ।
मैंने अभी तक कोई पाप नहीं किया, तो यह स्वीकारोक्ति नहीं है।
यह मेरे लायक नहीं।
यह बहुत धीमा, उबड़-खाबड़ और असमतल है।
फिर मैं समझ लेती हूँ कि तुमने हार मान ली,
और मैं हरा वाला भी अपने लिए रख लेती हूँ।
उप-शीर्षक अनुवादक: नताशा आचार्य